CELEX: 62019CB0268
Language: mt
Date: 2021-06-01 00:00:00
Title: Kawża C-268/19: Digriet tal-Qorti tal-Ġustizzja (Is-Seba’ Awla) tal-1 ta’ Ġunju 2021 (talba għal deċiżjoni preliminari tal-Juzgado de Primera Instancia n° 7 de Orense) – Spanja – UP vs Banco Santander SA, li kienet Banco Pastor SAU (Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Protezzjoni tal-konsumaturi – Direttiva 93/13/KEE – Kuntratt ta’ self ipotekarju – Klawżoli inġusti – Klawżola ta’ limitazzjoni tal-varjabbiltà tar-rata ta’ interessi (klawżola “ta’ rata minima”) – Kuntratt ta’ novazzjoni – Assenza ta’ natura vinkolanti)

6.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/3
            
         
      Digriet tal-Qorti tal-Ġustizzja (Is-Seba’ Awla) tal-1 ta’ Ġunju 2021 (talba għal deċiżjoni preliminari tal-Juzgado de Primera Instancia no 7 de Orense) – Spanja – UP vs Banco Santander SA, li kienet Banco Pastor SAU
      (Kawża C-268/19) (1)
      
      (Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Protezzjoni tal-konsumaturi - Direttiva 93/13/KEE - Kuntratt ta’ self ipotekarju - Klawżoli inġusti - Klawżola ta’ limitazzjoni tal-varjabbiltà tar-rata ta’ interessi (klawżola “ta’ rata minima”) - Kuntratt ta’ novazzjoni - Assenza ta’ natura vinkolanti)
      (2021/C 357/03)
      Lingwa tal-kawża: l-Ispanjol
      
         Qorti tar-rinviju
      
      Juzgado de Primera Instancia no 7 de Orense
      
         Partijiet fil-kawża prinċipali
      
      
         Rikorrent: UP
      
         Konvenut: Banco Santander SA, li kienet Banco Pastor SAU
      
         Dispożittiv
      
      
                  1)
               
               
                  L-Artikolu 6(1) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur għandu jiġi interpretat fis-sens li ma jipprekludix li klawżola ta’ kuntratt konkluż bejn bejjiegħ jew fornitur u konsumatur li n-natura inġusta tagħha tista’ tiġi kkonstatata minn qorti, tista’ tkun is-suġġett ta’ kuntratt ta’ novazzjoni bejn dan il-bejjiegħ jew fornitur u dan il-konsumatur, bil-kundizzjoni li, waqt il-konklużjoni ta’ dan il-kuntratt ta’ novazzjoni, il-konsumatur kien konxju tan-natura mhux vinkolanti ta’ din il-klawżola kif ukoll tal-konsegwentzi li jirriżultaw minnha, b’tali mod li l-adeżjoni tiegħu għall-imsemmi kuntratt ta’ novazzjoni tkun konsegwenza ta’ kunsens liberu u informat, li hija l-qorti nazzjonali li għandha tivverifika.
               
            
                  2)
               
               
                  L-Artikolu 3(1) u l-Artikolu 4(2) tad-Direttiva 93/13 għandhom jiġu interpretati fis-sens li r-rekwiżit ta’ trasparenza impost fuq bejjiegħ jew fornitur skont dawn id-dispożizzjonijiet jimplika li, waqt il-konklużjoni ta’ kuntratt ta’ novazzjoni bejn bejjiegħ jew fornitur u konsumatur li l-klawżoli tiegħu ma kinux ġew innegozjati individwalment, u li huwa intiż li jemenda klawżola potenzjalment inġusta ta’ kuntratt preċedenti konkluż bejn dawn l-istess partijiet, dan il-bejjiegħ jew fornitur għandu jagħti lil dan il-konsumatur l-informazzjoni rilevanti li tippermettilu jifhem il-konsegwenzi legali li jirriżultaw minnu għalih u, b’mod partikolari, il-fatt li l-klawżola inizjali setgħet kienet inġusta, li hija l-qorti nazzjonali li għandha tivverifika.
               
            
         (1)  ĠU C 238, 15.07.2019.